и за да се произнесе, взе предвид следното:
Постъпила е искова молба на В. Д. Ц. и С. А. Ц., депозирана чрез А. Н. Д. срещу “. Е., със седалище и адрес на управление: Г. З., ул. “. С. № 2, с ЕИК ****, представлявано от М. А. К., предмет на образуваното Г. д. № 15/2013 г. по описа на ОС – Г. Смолян. Ищцата претендира разваляне на сключения с ответника договор за покупко-продажба на недвижим имот, обективиран в Нотариален акт № ***, т. І, рег. № 1659, дело № 200/2008 г. на нотариус М.Д., вписана под № 184 в НК, с район на действие РС – Г. З., както следва: апартамент № 9 на първи надпартерен етаж в секция Б на сградата, находяща се в УПИ V-****, кв. 77 по ПУП на Г. З. със застроена площ 64.30 кв. м., състоящ се от дневна, кухня, спалня, баня с тоалетна, коридор, килер и тераса, при съседи: апартамент № 8б, апартамент № *** и от две страни фасада, ведно с 2.251 % ид. части от общите части на сградата, равняващи се на 10.06 кв. м., като общата площ на имота, ведно с общите части възлиза на 74.36 кв. м., както и съответните ид. части от правото на строеж върху урегулирания поземлен имот, поради неизпълнение от страна на дружеството – ответник на поетото задължение за предаване владението на имота в уговореното с предварителния договор състояние. Релевирана е и претенция за връщане на сумата в размер на 58 250.81 лв., представляваща покупната цена на имота.
Съгласно разпоредбата на чл. 69, ал. 1, т. 4 от ГПК, размерът на цената на иска за разваляне на договор, когато същият има за предмет вещни права върху имот се определя по т. 2, а именно: данъчната оценка или пазарната цена на вещното право. В настоящия случай предмет на предявения иск с правно основание чл. 87 от ЗЗД е именно разваляне на договора, обективиран в процесния нотариален акт, с който е прехвърлено правото на собственост върху недвижимия имот, т. е. цената на иска следва да се определи именно по реда на чл. 69, ал. 1, т. 4, във връзка с т. 2 от ГПК и е размерът на данъчната оценка на имота, която в случая е 13 746.40 лв. В нормата на чл. 104, т. 3 от ГПК, която е приложима и в настоящата хипотеза, е предвидено, че иск за собственост и други вещни права върху имот с цена на иска над 50 000 лв. е подсъден като първа инстанция на окръжен съд. 
Предвид обстоятелството, че цената на иска, предмет на образуваното Г. д. № 15/2013 г. по описа на ОС – Г. Смолян е под 50 000 лв., компетентен да разгледа делото се явява РС – Г. З.. Следователно образуваното пред настоящата инстанция производство следва да бъде прекратено, а делото да бъде изпратено на РС – Г. З., по компетентност. 
В исковата молба е направено искане за осъждане на ответника да върне на ищците сумата в размер на 58 250.81 лв., представляваща покупната цена на имота. Видно от приложения Нотариален акт № 199, т. І, рег. № 1659, дело № 200/2008 г. на нотариус М.Д., вписана под № 184 в НК, с район на действие РС – Г. З.,  собствеността на процесния недвижим имот е прехвърлена срещу сумата от 8 716.70 лв. Районнният съд следва да предостави възможност на ищците да заявят връщане на коя от двете суми претендират /посочената в нотариалния акт цена от 8 716.70 лв. или тази в предварителния договор за покупко-продажба в размер на 58 250.81 лв./, като наведат и твърдения в тази насока, както и дали предявяват самостоятелен иск досежно конкретизираната сума, с оглед правилната преценка на родовата подсъдност на заявеното искане за връщане на платената покупна цена. 
С оглед гореизложеното, съдът

О П  Р Е Д  Е  Л  И :

ПРЕКРАТЯВА производството Г. д. № 15/2013 г. по описа на ОС – Г. Смолян, поради липса на компетентност на настоящата инстанция да разгледа предявения иск.
ИЗПРАЩА делото на Районен съд – Г. З., по компетентност.
Определението подлежи на обжалване пред Апелативен съд – Г. Пловдив в едноседмичен срок от връчването му на ищците.

                                                                   ОКРЪЖЕН СЪДИЯ: